'सेना की तैनाती से हल नहीं होगा कश्मीर विवाद'  
भारतीय सेना की कश्मीर में तैनाती से भारत−पाक के बीच चल रहा कश्मीर विवाद हल नहीं होगा। ये कहना है पाक के नेता और पूर्व क्रिकेटर इमरान खान का।
भारतीय सेना की कश्मीर में तैनाती से भारत−पाकिस्तान के बीच चल रहा कश्मीर विवाद हल नहीं होगा। ये कहना है पाकिस्तान की तहरीक−ए−इंसाफ पार्टी के नेता और पूर्व क्रिकेटर इमरान खान का। लाहौर में आयोजित अपनी पार्टी की एक रैली में बोलते हुए इमरान खान ने कहा कि मैं हिन्दुस्तान को बताना चाहता हूं कि कश्मीरियों के बीच आपके सात लाख सैनिक हैं।   इमरान ने साफ किया कि कोई भी सेना कभी भी किसी देश की समस्या को सुलझा नहीं सकती है। आगे उन्होंने कहा कि क्या अमेरिका अफगानिस्तान में सफल हुआ। क्या भारतीय सेना अमेरिकी सेना के मुकाबले ज्यादा शक्तिशाली है। इमरान ने कहा कि जब अमेरिकी सफल नहीं हुए तो आप सात लाख सैनिकों के साथ सफल कैसे हो सकते हैं?